รัฐบาลไทย-ข่าวทำเนียบรัฐบาล-ปลัดมหาดไทย ปลุกพลังนายอำเภอและภาคีเครือข่าย 17 จังหวัดภาคเหนือ ขับเคลื่อน “อำเภอนำร่อง บำบัดทุกข์ บำรุงสุข” เน้นย้ำ สานพลังร่วมกันเพื่อเป้าหมายสูงสุด “ความสุขของประชาชน”
วันอังคารที่ 14 มิถุนายน 2565
ปลัดมหาดไทย ปลุกพลังนายอําเภอและภาคีเครือข่าย 17 จังหวัดภาคเหนือ ขับเคลื่อน “อําเภอนําร่อง บําบัดทุกข์ บํารุงสุข” เน้นย้ํา สานพลังร่วมกันเพื่อเป้าหมายสูงสุด “ความสุขของประชาชน”
ปลัดมหาดไทย ปลุกพลังนายอําเภอและภาคีเครือข่าย 17 จังหวัดภาคเหนือ ขับเคลื่อน “อําเภอนําร่อง บําบัดทุกข์ บํารุงสุข” เน้นย้ํา สานพลังร่วมกันเพื่อเป้าหมายสูงสุด “ความสุขของประชาชน”
เมื่อวันที่ 13 มิ.ย. 65 เวลา 19.00 น. นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการฝึกอบรมเชิงปฏิบัติการผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ กรมการปกครอง รุ่นที่ 1 ตามโครงการอําเภอนําร่องการ “บําบัดทุกข์ บํารุงสุข” แบบบูรณาการ และบรรยายพิเศษ “ทําไมต้อง “C A S T” (Change Agents for Strategic Transformation (CAST))” หลักสูตร “ผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ” ผ่านระบบการประชุมออนไลน์ Zoom Meeting โดยมี รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายบุญลือ ธรรมธรานุรักษ์ ผอ.สํานักบริหารการปกครองท้องที่ กรมการปกครอง นายอําเภอและภาคีเครือข่ายของกระทรวงมหาดไทย ทั้งภาคราชการ ผู้นําศาสนา ภาควิชาการ ภาคเอกชน ภาคประชาชน และภาคประชาสังคมในพื้นที่จังหวัดน่าน ลําปาง พะเยา ลําพูน แม่ฮ่องสอน แพร่ เชียงราย เชียงใหม่ เพชรบูรณ์ กําแพงเพชร ตาก นครสวรรค์ พิจิตร พิษณุโลก สุโขทัย อุตรดิตถ์ และจังหวัดอุทัยธานี รวม 170 คน ร่วมรับฟัง
นายสุทธิพงษ์ จุลเจริญ ได้กล่าวว่า การฝึกอบรมเชิงปฏิบัติการผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ ตามโครงการอําเภอนําร่องการ “บําบัดทุกข์ บํารุงสุข” แบบบูรณาการ เป็นกิจกรรมที่มีความสําคัญต่อการกระตุ้นปลุกเร้า เฟ้นหานักขับเคลื่อนยุทธศาสตร์นําการเปลี่ยนแปลงของกระทรวงมหาดไทย อันเป็นความท้าทายที่พิสูจน์ความเชื่อมั่นศรัทธาของพี่น้องประชาชนต่อกระทรวงมหาดไทยและระบบราชการ ด้วยการเปิดเวทีให้ตัวแทนนายอําเภอทุกจังหวัดได้แสดงศักยภาพ โดยมีผู้บังคับบัญชาเป็นผู้ติดตามประเมินผล ดูผู้นําที่เอาจริงเอาจัง สามารถดึงดูดจิตใจพี่น้องผู้นําทั้ง 7 ภาคีเครือข่าย มาร่วมไม้ร่วมมือขับเคลื่อนงานตามภูมิประเทศ ภูมิสังคม ซึ่งหลักใหญ่ คือ ทุกคนต้องมี “ใจ” ที่อยากช่วยกันบําบัดทุกข์ บํารุงสุข สร้างผลงานให้เกิดขึ้นในอําเภอ เพื่อ “นายอําเภอ” ซึ่งมีตําแหน่งเปรียบเสมือนนายกรัฐมนตรีของอําเภอได้เป็นทุกอย่างของประชาชนของพื้นที่ เพราะแม้การทํางานจะยากลําบาก นายอําเภอทุกคนมีภาวะผู้นํา มีความมุ่งมั่น ตั้งอกตั้งใจเป็นผู้บําบัดทุกข์ บํารุงสุขให้กับพี่น้องประชาชน
“ไม่ว่าสังคมไหน ๆ ก็ต้องมีผู้นํา ทั้งในทางปฏิบัติและทางสังคม โดยเฉพาะอย่างยิ่ง “นายอําเภอ” ที่ พลเอก เปรม ติณสูลานนท์ อดีตนายกรัฐมนตรี ประธานองคมนตรีและรัฐบุรุษ ได้เคยกล่าวไว้ว่า นายอําเภอที่ดีสามารถเป็นนายกรัฐมนตรีที่ดีได้ อันเป็นการให้เกียรตินายอําเภอในฐานะ “ผู้นํา” ที่ดีของทุกกระทรวง ทบวง กรม ในอําเภอ รวมทั้งในฐานะข้าราชการในพระบาทสมเด็จพระเจ้าอยู่หัว “เป็นราชสีห์ที่องอาจ มีจิตใจอยากทําสิ่งดีให้กับประเทศชาติและประชาชน” ด้วยความแน่วแน่ มั่นคง ร่วมกับ 7 ภาคีเครือข่าย และฟันฝ่าปัญหาอุปสรรคโดยไม่จําเป็นต้องรองบประมาณแผ่นดิน หรือรอให้ใครมาสั่ง เพราะ “นายอําเภอ” เป็นหลักในการดูแลพี่น้องประชาชนในอําเภอ เป็นผู้นําคนสําคัญในพื้นที่อําเภอ เฉกเช่น พระสงฆ์ หรือผู้นําศาสนา ที่เป็นเสาหลักให้กับสังคมมาอย่างยาวนาน และผู้นําตามธรรมชาติตั้งแต่อดีต คือ กํานัน ผู้ใหญ่บ้าน ที่ได้รับการยอมรับนับถือจากประชาชนกระทั่งราชการได้ให้กับรับรองในปัจจุบัน ดังนั้น หากสังคมใดขาดผู้นํา ก็จะมีแต่ความสับสน วุ่นวาย หรือที่ฝรั่งเรียกว่า การบริหารจัดการต้องมี Direction หรือมีเป้าหมายให้เดินไปด้วยการวินิจฉัยสั่งการของผู้นํา ด้วยเวลาที่เหมาะสม มุ่งสู่เป้าหมายสําเร็จร่วมกัน” นายสุทธิพงษ์ฯ กล่าวในช่วงแรก
นายสุทธิพงษ์ จุลเจริญ กล่าวว่า การฝึกอบรมฯ ในวันนี้ เป็นการตอกย้ําอย่างชัดเจนว่า ความร่วมมือของภาคีเครือข่ายมีความสําคัญ และต้องให้เกียรติทุกท่านได้มีโอกาสลงสนามรบ คือ ฟันฝ่าความเดือดร้อนของพี่น้องประชาชน ทําให้เขามีความสุข อยู่ในสิ่งแวดล้อมที่ดี ทําให้ระบบราชการมีข้าราชการแบบไม่ฉาบฉวย แต่เป็นข้าราชการที่ทํางานจริงจังและก่อให้เกิดผลดีอย่างยั่งยืนร่วมกับแม่ทัพ คือ “นายอําเภอ” ก้าวไปสู่เส้นทางแห่งการสร้างประเทศชาติที่มั่นคง ยั่งยืน ด้วยการปฏิบัติบูชาสูงสุด คือ การตอบแทนบุญคุณแผ่นดิน ซึ่งข้าราชการที่ถูกเปรียบเปรยว่าเป็นชนชั้นนําของสังคม ต้องระลึกเสมอว่า เราไม่ได้เก่งหรือรู้มากกว่าคนอื่น เพราะทุกคนในสังคมเป็นประโยชน์ต่อการทํางาน ต่อการทําดีให้กับพี่น้องประชาชน และประเทศชาติด้วยกันทั้งสิ้น ดังนั้น หัวใจสําคัญที่จําเป็นต้องมีในการทํางาน คือ ต้องเปิดใจให้กว้าง เป็นให้เหมือนต้นข้าวที่สุก โน้มหาแผ่นดิน ซึ่งงานหรือความคิดที่ดีของพวกเราจะสําเร็จได้ สําคัญที่สุด คือ “คน” ที่มีทัศนคติ (Attitude) ความรู้ (Knowledge) และ ความสามารถ (Ability) โดยเมื่อ Attitude x Knowledge x Ability = ความสําเร็จ จึงต้องช่วยกันทําให้คนดีที่มีจิตใจเสียสละ มาร่วมเป็นทีมกับนายอําเภอ รวมถึงข้าราชการทุกคนต้องอย่าทําตัวเป็นเสมือน “กระสือในวงราชการ” ที่มักมีพฤติกรรม คือ ลาป่วยเป็นนิจ ลากิจอยู่เสมอ เผลอเป็นหลับ มักกลับก่อนเวลา มาสายตลอดปี
“พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราโชวาทแก่ข้าราชการ ความว่า “..งานราชการนั้น คืองานของแผ่นดิน ข้าราชการจึงต้องสําเหนียก ตระหนักอยู่ตลอดเวลา ถึงฐานะและหน้าที่ของตน แล้วตั้งใจปฏิบัติงานทุกอย่าง โดยเต็มกําลังสติปัญญาความสามารถ ด้วยความสุจริตเที่ยงตรง และด้วยความมีสติยั้งคิด รู้ว่าสิ่งใดถูก สิ่งใดผิด สิ่งใดควรกระทํา สิ่งใดควรงดเว้น เพื่อให้งานที่ทํา ปราศจากโทษเสียหาย และบังเกิดผลประโยชน์ที่แท้ คือความเจริญมั่นคงของประเทศชาติและประชาชน..” และพระบาทสมเด็จพระเจ้าอยู่หัว พระราชทานพระบรมราโชวาท “..งานราชการนั้น ต้องอาศัยความรู้ 3 ส่วนในการปฏิบัติ คือความรู้ในหลักวิชาที่ถูกต้อง แม่นยํา ลึกซึ้ง กว้างขวาง ความรู้ในการปฏิบัติบริหารงานตามภาระหน้าที่ และความรู้คิดวินิจฉัยที่ถูกต้องด้วยเหตุผล หลักวิชา และหลักธรรม ข้าราชการทุกคนจึงต้องสร้างสมอบรมความรู้ทั้งสามส่วนนี้ ให้สมบูรณ์พร้อม อย่าให้บกพร่องในส่วนใดเป็นอันขาด จะได้สามารถปฏิบัติงานให้บรรลุผลเป็นประโยชน์ที่แท้ทั้งแก่ประเทศชาติและประชาชน” จากพระบรมราโชวาทดังกล่าว เป็นแรงบันดาลใจที่ทั้งสองพระองค์ได้พระราชทานให้กับพวกเราทุกคน จึงขอให้ได้ทุกคนช่วยกันสนองพระเดชพระคุณ ด้วยการเป็น “ข้าราชการที่ดี” โดยเฉพาะอย่างยิ่งความเป็นข้าราชการกระทรวงมหาดไทย ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระราชดํารัสเมื่อครั้งครบ 100 ปี การสถาปนากระทรวงมหาดไทย ความตอนหนึ่งว่า “..หน้าที่ของกระทรวงมหาดไทย พูดอย่างรวบรัดคือการอํานวยความสุขสวัสดีแก่ทวยราษฎร์ และการอํานวยความสุขสวัสดีที่ทําอยู่นั้น อาจจําแนกตามประเภทงานได้เป็น 4 ด้าน คือ การอํานวยความมั่นคงปลอดภัยในชีวิตและทรัพย์สิน การพัฒนาอาชีพและฐานะความเป็นอยู่ การพัฒนาจิตใจให้อยู่ร่วมกันได้ด้วยความสุขและความสามัคคีปรองดอง และการให้การศึกษาเพื่อสร้างอนาคตที่แจ่มใส..” ซึ่งทรงสะท้อนหน้าที่ของ “คนมหาดไทย” ที่มีความสําคัญอย่างยิ่งยวด ตั้งแต่กายภาพ ถึงจิตใจ และที่สําคัญที่สุด การสร้างความสามัคคี สร้างการศึกษา พัฒนาอาชีพให้ประชาชน จึงขอให้ได้น้อมนํามาปฏิบัติอย่างต่อเนื่อง โดยมีพระบาทสมเด็จพระเจ้าอยู่หัว เป็นที่ยึดเหนี่ยวในการทําความดี ดังความในปฐมบรมราชโองการ “เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป รวมถึงพระราชดํารัส “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้หลักปรัชญาของเศรษฐกิจพอเพียง” มุ่งมั่นขยายผลสายธารแห่งพระมหากรุณาธิคุณเพื่อยังประโยชน์ คือ ความสุขของประชาชน และความผาสุกของประเทศชาติ ให้มั่นคง ยั่งยืน” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ กล่าวต่ออีกว่า เป้าหมายที่สําคัญที่จะทําให้คนมีความสุข นั่นคือ การพัฒนาที่ยั่งยืน (SDGs) ทั้ง 17 ข้อของสหประชาชาติ (UN) ซึ่งถอดองค์ความรู้มาจากหลักปรัชญาของเศรษฐกิจพอเพียงและทฤษฎีใหม่ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่ง UN ได้ทูลเกล้าฯ ถวายรางวัลความสําเร็จสูงสุดด้านการพัฒนามนุษย์ เพราะพระองค์ทรงทําเป็นแบบอย่างให้คนทั้งโลกได้เห็นว่า ประเทศชาติมั่นคง ประชาชนเป็นสุขอย่างยั่งยืนได้ ด้วยทรงแน่วแน่ มั่นคง และยั่งยืน จากข้อสรุปที่มีอยู่จริงตามธรรมชาติ “ความจริงอันแน่แท้” ที่ทรงคิดค้น ทดลองปฏิบัติ กระทั่งทรงได้ข้อสรุปเป็นทฤษฎีใหม่กว่า 40 ทฤษฎี มากกว่า 4,000 โครงการพระราชดําริ ดังนั้น “นายอําเภอ” ต้องเป็นผู้นําสร้างศรัทธาให้กับพี่น้องประชาชน ทําให้ประชาชนมีความสุข อันจะส่งผลให้ประเทศชาติสงบสุข และต้องทําให้ประชาชนได้เรียนรู้และเชื่อมั่นว่าเศรษฐกิจพอเพียงและทฤษฎีใหม่ จะเป็นคําตอบของชีวิต ด้วยการกอดคอร่วมกับภาคีเครือข่ายทําสิ่งที่ดี สร้างการมีส่วนร่วม สร้างคุณค่า ยกระดับการทํางานและให้บริการประชาชน เพื่อให้พี่น้องประชาชน “ทุกข์น้อยลง สุขมากขึ้น” อยู่ในสภาวะแวดล้อมที่ดี ตามบริบทภูมิสังคม นําต้นแบบจากจุดเล็ก ๆ จากครัวเรือนต้นแบบ ขยายวงกว้างออกไป เป็นหมู่บ้านต้นแบบ เป็นตําบลต้นแบบ ด้วยหัวใจแห่งการเป็น “ราชสีห์ที่มีพี่น้องประชาชนเป็นเป้าหมายสูงสุดในการทํางาน” ด้วยความเพียรพยายามและความอดทน เพื่อให้ตําแหน่ง “นายอําเภอ” กลับมาเป็นสัญลักษณ์ เป็นหลักอําเภอ ที่จะทําให้ประชาชนสุขมากขึ้น ทุกข์น้อยลงโดยแท้จริง” ด้วยการทําให้พี่น้องประชาชนได้รับการพัฒนาตนเอง ตามหลักพัฒนาคน ให้คนไปพัฒนาตนเอง จะด้วยกระบวนการกลุ่มก็ดี หรือปัจเจกบุคคลก็ดี ให้คนอยู่ร่วมกับธรรมชาติ เคารพธรรมชาติ มีจิตใจสํานึกรักบ้านเกิด รู้จักพอเพียง รู้จักแบ่งปัน รักษาภูมิปัญญาท้องถิ่น ละอายต่อบาป มีความรัก ความเมตตา ทําให้คนระเบิดจากข้างในออกมา
“จงเชื่อมั่นว่า เมื่อเราทําแล้วจะเกิดประโยชน์สุขกับประชาชนและประเทศชาติอย่างยั่งยืน ด้วยความคิด (Mindset) ที่แข็งแกร่ง และทําให้ความร่วมมือ ความรู้ความสามารถ ความรักสามัคคี ความช่วยเหลือเกื้อกูลเจือจาน ทํางานเป็นทีม กระตุ้นปลุกเร้าให้ทีมเกิด Passion การทําหน้าที่ให้เข้มแข็ง โดยเฉพาะ “ทีมคณะกรรมการหมู่บ้าน” ที่ต้องปรับรูปแบบงานให้สอดรับเป้าหมายการพัฒนาที่ยั่งยืน (SDGs) เช่น แพทย์ประจําตําบล เป็นผู้นําด้านพืชสมุนไพรหมู่บ้าน รวมทั้งดําเนินการตามบันทึกข้อตกลง (MOU) โครงการวัด ประชา รัฐ สร้างสุข และ MOU บทบาทในการเกื้อหนุนระหว่าง วัด และชุมชน ให้มีความสุขอย่างยั่งยืน ซึ่งกระทรวงมหาดไทยได้ทําร่วมกับคณะสงฆ์ โดยสมเด็จพระมหาวีรวงศ์ และสมเด็จพระมหาธีราจารย์ พร้อมทั้งขยายผลสู่เด็ก เยาวชน และนักเรียน ผ่านกลไกประธานกรรมการศึกษาธิการจังหวัด เพื่อสร้างคน สร้างพลเมืองที่ดีรุ่นต่อไปให้กับประเทศชาติ” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ กล่าวในช่วงท้ายว่า ขอให้นายอําเภอได้ร่วมกับภาคีเครือข่ายขับเคลื่อนแผนดําเนินงานและแผนงานบําบัดทุกข์ บํารุงสุข แบบบูรณาการ ภายใต้โจทย์ “การบริหารจัดการทรัพยากรน้ํา เพื่อการพัฒนาคุณภาพชีวิต ขจัดความยากจน และรองรับภัยพิบัติ” โดยน้อมนําศาสตร์พระราชา “จากนภาผ่านภูผาสู่มหานที” ซึ่งจะนําไปสู่เป้าหมายสําคัญ คือ “การพัฒนาคนให้รู้จักพึ่งพาตนเองโดยไม่ทําลายสิ่งแวดล้อม” ด้วยการให้ความสําคัญกับสิ่งที่เป็นชีวิตของคน คือ “น้ํา” อย่างยั่งยืน ด้วยก้าวย่างที่หนักแน่น ทํางานร่วมกันระหว่างนักปกครอง ภาควิชาการ พัฒนาคนให้เกิดความรู้ ความเข้าใจ ตามหลัก “ผู้นําต้องทําก่อน” หลอมดวงใจทุกคนให้เป็นหนึ่ง จับไม้จับมือร่วมกัน ก้าวเดินไปข้างหน้า เพื่อทุกย่างก้าว ทุกรอยเท้า ทิ้งไว้แต่ความดีงาม ทําให้สถาบันอันเป็นที่รักยิ่งของพวกเรา คือ ชาติ ศาสนา พระมหากษัตริย์ และองค์กรของเราเป็นองค์กรที่มีความเข้มแข็ง เป็นประโยชน์กับส่วนรวม เป็นที่ต้องการของประชาชน เพื่อเป้าหมายสูงสุด คือ “พี่น้องประชาชน”